Ajuntament de Sant Celoni - Obertes les preinscripcions al curs gratuït de Socorrisme en Instal·lacions Aquàtiques
Obertes les preinscripcions al curs gratuït de Socorrisme en Instal·lacions Aquàtiques
Ja estan obertes les preinscripcions al curs de Socorrisme en instal·lacions aquàtiques que es desenvoluparà el proper mes de novembre i fins a finals del gener del 2020 al Sax Sala i el Sot de les Granotes, en horari de matins. Es tracta d’un curs subvencionat pel Servei d'Ocupació de Catalunya i el Fons Social Europeu i per tant, és totalment gratuït.
Aquest curs dóna dret a l’obtenció d’un certificat de Professional, titulació oficial reconeguda que permet exercir com a socorrista en instal·lacions aquàtiques i es pot convalidar amb mòduls de Cicles Formatius de Grau mig de la família professional de Activitats físiques i esportives. D'altra banda, és un curs apte per el ROPEC (Registre de Professionals de l'Esport a Catalunya).
El curs està adreçat, prioritàriament, a persones en atur (DONO), però és obert també a treballadors en actiu. Per accedir al curs és necessari disposar de un Graduat Escolar o ESO o passar una prova de competències. També és necessari disposar d’un bon condicionament físic per a superar la prova física a l’aigua.
Per inscriure-us, heu d'emplenar aquest formulari.
Informació publicada el 9 d'octubre de 2019